**LKD Tarybos sprendimas dėl veisėjų mokymų**

Lietuvos kinologų draugijos tarybos sprendimu (2018 11 10) LKD klubams arba kt. organizacijoms leidžiama organizuoti įskaitinius seminarus šunų veisėjams. Įskaitiniai seminarai turi atitikti Veisėjų mokymų programą (žr. kitą dok. PDF formatu).

Primename, kad 2012 m. lapkričio 24 d. LKD konferencijoje buvo papildyta LKD šunų veislyno statuso suteikimo tvarka.

Vadovaujantis šia tvarka šunų veisėjas turi būti išklausęs LKD Mokymo centro parengtą Veisėjų mokymų programą – mažiausiai keturis Lietuvos kinologų draugijos Mokymo centro organizuotus seminarus: tris šunų sveikatingumo (sveikatos) seminarus ir vieną LKD dokumentų tvarkymo seminarą arba du šunų sveikatingumo (sveikatos) seminarus (vieną, atitinkantį veislės, kuriai pageidaujama gauti LKD veislyno statusą, specifiką, bei vieną LKD dokumentų tvarkymo seminarą).

Su seminaro organizatoriais turi būti sudaryta dvišalė sutartis, pagal kurią organizatoriai turi LKD sumokėti 5 proc. nuo registracijos sumos, bet ne mažesnį nei 2,00 eurų mokestį už vieną dalyvį. Seminaro organizatoriai ne vėliau kaip prieš 2 darbo dienas LKD Mokymo centrui turi pateikti dalyvių sąrašą, kad Mokymo centras parengtų sertifikatus PDF formatu.

LKD Taryba